
Parengto sprendimo projekto tikslai ir uždaviniai:
Sprendimo tikslas – perduoti pagal panaudos sutartį penkerių metų laikotarpiui Šiaulių Simono Daukanto inžinerijos gimnazijos patikėjimo teise valdomą negyvenamosios paskirties pastatą – garažą, esantį Daukanto g. 71, Šiauliuose, Šiaulių Rėkyvos progimnazijos nuostatuose numatytai veiklai vykdyti.

Turto perdavimą pagal panaudos sutartį apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, Negyvenamųjų pastatų, patalpų ir statinių skirstymo komisijos pasiūlymai.
Tarybos sprendimo projektu siūloma perduoti pagal panaudos sutartį penkerių metų laikotarpiui Šiaulių Simono Daukanto inžinerijos gimnazijos patikėjimo teise valdomą 65,48 kv. m dydžio negyvenamosios paskirties pastatą – garažą (unikalus numeris 2995-3002-5054, pažymėtas plane 5G1/p), esantį Daukanto g. 71, Šiauliuose, Šiaulių Rėkyvos progimnazijos nuostatuose nurodytai veiklai vykdyti. 
Pastatas – garažas yra reikalingas progimnazijos ugdymo procesui organizuoti. Progimnazija turi mokyklinius autobusus, tačiau neturi tinkamų patalpų mokyklinių autobusų laikymui. Panaudos pagrindais perduotame pastate-garaže planuojama laikyti mokyklinius autobusus, sandėliuoti mokyklinių autobusų atsargines dalis (padangas, techninius skysčiai), jų aptarnavimo įrangą (keltuvą, remonto įrankius). 
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – Šiaulių Rėkyvos progimnazijai suteikus patalpas pagal panaudos sutartį, bus sudarytos tinkamos sąlygos mokykliniams autobusams, kurie reikalingi ugdymo procesui organizuoti, laikyti ir prižiūrėti.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. (0 41) 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

